Музей нэхъыфIхэр
Ди къэралым Хэку зауэшхуэм ТекIуэныгъэ Иныр къызэрыщихьрэ илъэс 72-рэ щрикъум ирихьэлIэу Бахъсэн щIыналъэм щекIуэкIащ школ музейхэмрэ Зауэ щIыхьым и пэшхэмрэ я еплъыныгъэ-зэпеуэ. Район администрацэм и пресс-IэнатIэм и лэжьакIуэ Улымбащ Лерэ хъыбар къызэрыдигъэщIамкIэ, абы хэтащ школ музейрэ Зауэ щIыхьым и пэшу 22-рэ.
Зэпеуэм и къэпщытакIуэ гупым хэтхэм ягъэбелджылащ фIым я фIыжхэр. «Школ музей нэхъыфI» унэтIыныгъэм пашэ щыхъуащ Крем-Константиновскэ жылэм дэт курыт школым и музейр. «Зауэ щIыхьым и пэш нэхъыфI» унэтIыныгъэм щыте-кIуащ Куба къуажэм и курыт школ №2-м и апхуэдэ пэшыр.
Къыхэдгъэщынщи, щIэблэр хэкупсэу гъэсэнымкIэ, я къэухьым, гупсысэм зегъэужьынымкIэ школ музейхэр хуабжьу дэIэпыкъуэгъушхуэщ. Абыхэм класс сыхьэтхэр, «ЛIыхъужьыгъэм и дерсхэр» щрагъэкIуэкI, щалъхуа щIыпIэм и тхыдэм щыгъуазэ зыщыхуащI. Музейхэм къыщызэрагъэпэщ зауэмрэ лэжьыгъэмрэ я ветеранхэмрэ ныбжьыщIэхэмрэ я зэIущIэхэр.
КЪАРДЭН Маритэ.
